विलायत पोर्टलः इस्राईल की राजधानी तेलअबीब में फायरिंग की एक घटना में दो लोग मारे गये हैं और तीन अन्य घायल हुए हैं। इस्राईली सूत्रों के अनुसार यह हमला शनिवार की शाम एक भूमिगत पार्किंग में हुआ है। रिपोर्टों के अनुसार पार्किंग में हमलावर हथियार के साथ छिपा हुआ था और जैसे ही वह लोग पहुचें उसने फायरिंग शुरु कर दी। राहत कर्मियों के अनुसार मारे जाने वाले दोनों लोगों की आयु बीस वर्ष से अधिक थी। यह दोनों हमले में घायल हो गये और फिर उनकी मृत्यु हो गई। इस्राईल की पुलिस ने घटना की जांच आरंभ कर दी है।